paragraph_text: Feničanska umjetnost je umjetnost naroda Feničana iz Fenicije (grč. Phoinike - purpurna zemlja), ali i iz feničanskih kolonija od kojih je najsnažnija bila Kartaga. Feničani ili punski ljudi su Semiti koji su dobili ime po ljubičastoj boji koju su proizvodili, te su ih Grci nazvali Phoiniki (Φοίνικες) ili „ljubičasti”. Bili su bili poznati po svom obrtu i trgovini luksuznom robom (oružje, keramika, tekstil, bojila) zahvaljujući svojim jedrilicama kojima su plovili po cijelom Sredozemlju, pa čak i uz europske i afričke obale Atlantika. Feničani su proizvodili purpurnu boju visoke kvalitete, kojom su bojili tkanine i tajnu proizvodnje sebično čuvali. Boja se dobivala iz vrsta školjki, a cijena haljina je bila toliko visoka da su ih mogli kupiti samo najbogatiji. Feničani su trgovali rezbarijama i prvim staklom te ih razmjenjivali za bjelokost, zlato, drago kamenje i metale. mini|lijevo|<center>Ahiramov sarkofag iz [[Biblosa, 11. stoljeće pr. Kr., Nacionalni muzej u Bejrutu.]] Feničani nisu iza sebe ostavili mnogo pisanih zapisa, ali su imali svoje feničko pismo (alphabet - po prvom slovu feničkog pisma - aleph) iz kojeg se razvilo grčko pismo (a time i latinica i glagoljica i ćirilica), a koje je bilo i temelj hebrejskog i arapskog pisma.